Accident, în această dimineată, între un trailer și un camion de marfă, pe DN 6, în zona localității Armeniș, județul Caraș-Severin. Două persoane au fost rănite.
Accidentul a avut loc pe DN 6 Caransebeș-Orșova, la kilometrul 426+050 metri, în zona localității Armeniș, județul Caraș-Severin, între un trailer care transporta două autoturisme și un autotren care transporta marfă, potrivit Centrului Infotrafic din Inspectoratul General al Poliției Române.
Şoferul și pasagerul din trailer au suferit leziuni
În urma coliziunii, șoferul și pasagerul din trailer au suferit leziuni, fiind transportați la spital, conștienți. Circulația a fost oprită pe ambele sensuri
Traficul rutier a fost oprit pe ambele sensuri de mers pentru preluarea răniților și eliberarea carosabilului.
Citeşte şi: Bărbat din Craiova, căutat de poliţie